Tirelo ye ke ya batšwantle bao ba ratago go dira kgopelo ya maemo a bodulo bja go ya go ile go ya kamogelo ya tshepišo ya mošomo wa go ya go ile ka Afrika Borwa. Kgopelo e swanetše e wele ka tlase ga kgaoletšo ya ngwaga ka ngwaga yeo e laetšwago nako le nako.
Dikgopelo di ka dirwa kantorong efe goba efe ya Merero ya Selegae profenseng yeo o ikemišeditšego go šoma go yona goba kantorong ya botseta goba mišeneng wa Afrika Borwa ge eba o dira kgopelo ka ntle ga naga.
Tlatša diforomo tša kgopelo tša BI-947 le BI-29E.
gore go be go se na baagi ba Afrika Borwa goba badudi ba go ya go ile bao ba ba bego ba dumelelwa go ka hwetša poso yeo.
Kgoro ya Mešomo e swanetše e hlatsele gore melawana le mabaka tša tshepišo ya mošomo ga di ka tlase ga tšeo di lego ka gare ga karolo ya papatšo ya maleba ya baagi goba badudi. Ka go dira bjalo, DoL e hlokega gore e šetše ditumelelano tša maleba tša kgoboketšo le melao ye mengwe ya maleba.
Ga go nako yeo e laeditšwego yeo e beetšwego tirelo ye.